
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA
,,În slujba oamenilor”


Nr.3408/12.10.2017
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Sectiunea 1 
Titlul proiectului de hotărâre
privind modificarea și aprobarea Organigramei, Statului de Funcții și Regulamentului de organizare şi funcționare ale Direcția de Asistență Socială a Municipiului Timișoara, precum şi aprobarea regulamentelor de organizare și funcționare ale serviciilor sociale furnizate
Sectiunea a 2 - a 
Motivul emiterii proiectului de hotărâre
1. Descrierea situatiei actuale 

            Direcția de Asistență Socială a Municipiului Timișoara în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate socială.

Prin H.C.L.M.T. nr.218/27.06.2017 privind înființarea Direcției de Asistență Socială a Municipiului Timișoara și aprobarea Organigramei și a Statul de funcţii pentru aceasta.

Prin H.C.L.M.T. mai sus menționat s-a înființat o nouă structură Direcția de Asistență Socială a Municipiului Timișoara prin comasarea instituțiilor publice cu persoanalitate juridică, respectiv Direcţia de Asistenţă Socială Comunitară Timişoara, Serviciul pentru Protecția Copilului și Familiei Timișoara, Serviciul pentru Protecția Persoanelor cu Handicap Timișoara, Centrul Social de Urgență pentru Persoane fără Adăpost cu Cantina Socială Timișoara și Căminul pentru Persoane Vârstnice Timișoara.

Direcția de Asistență Socială a Municipiului Timișoara a dus la îndeplinire H.C.L.M.T. nr.218/27.06.2017, activitatea desfășurându-se conform Regulamentului de Organizare și Funcționare aprobat.

Având în vedere complexitatea și diversitatea activităților intreprinse în cadrul Direcția de Asistență Socială a Municipiului Timișoara motivăm în fapt necesitatea modificării și aprobării organigramei, statului de funcții, și a Regulamentului de Organizare și Funcționare, precum și aprobarea regulamentelor de organizare și funcționare ale serviciilor sociale furnizate, în vederea obtinerii licențelor de funcționare specific fiecărui tip de serviciu conform H.G. nr.867/2015 pentru aprobarea Nomenclatorul serviciilor sociale, precum și regulamentele-cadru de organizare și funcționare a serviciilor sociale.


2.Schimbari preconizate și rezultate așteptate: 

1.Modificarea denumirilor următoarelor Centre: Centrul de Zi pentru Copii în situație de risc ”Sf. Nicolae”, Centrul Comunitar pentru Persoane cu Handicap, Centrul de Zi pentru Bătrâni ”Constantin și Elena”, Centrul pentru Persoane fără Adăpost ”Sf. Francisc”, în complexe de servicii, deoarece fiecare dintre centrele menționate acordă cel puțin două tipuri de servicii diferite conform H.G. nr.867/2015 pentru aprobarea Nomenclatorul serviciilor sociale, precum și regulamentele-cadru de organizare și funcționare a serviciilor sociale. Propunem evidențierea separată în cadrul Complexului de Servicii a fiecărui tip de serviciu, acest lucru permițând licențierea separată pe fiecare tip de serviciu din cadrul Complexului.


2. Modificarea Regulamentului de Organizare și Funcționare al Direcției de Asistență Socială a Municipiului Timițoara în sensul introducerii modificărilor enunțate la punctul 1, respectiv introducerii de noi atribuții Compartimentului de Monitorizare Centre de Asistență Socială, precum și Centrului de Incluziune Socială.


3. Aprobarea Regulamentelor de Organizare și Funcționare pentru toate tipurile de servicii conform H.G. nr.867/2015 pentru aprobarea Nomenclatorul serviciilor sociale, precum și regulamentele-cadru de organizare și funcționare a serviciilor sociale.


4. Modificarea statului de funcții al Direcției de Asistență Socilă a Municipiului Timișoara.



5. Modificarea numărului de posturi la Centre/Complexe/Servicii prin redistribuirea personalui fără a crește numărul total de posturi aprobate în cadrul Direcției de Asistență Socială a Municipiului Timișoara.



6. Acordarea unui spor de 15% pentru activitatea efectuată 24 de ore din 24 de ore în zilele de sâmbătă și duminică, pentru personalul din cadrul Complexului de Servicii ”Sf. Francisc”, Centrului de Primire în Regim de Urgență și Căminului pentru Persoane Vârstnice ”Inocenți M. Klein”.

2. Alte informatii - nu este cazul
3. Concluzii

              Pentru motivele expuse mai sus, propunem modificarea și aprobarea Organigramei, Statului de Funcții și Regulamentului de organizare şi funcționare ale Direcția de Asistență Socială a Municipiului Timișoara, precum şi aprobarea regulamentelor de organizare și funcționare ale serviciilor sociale furnizate
      PRIMAR                                                                                                              VICEPRIMAR
NICOLAE ROBU                                                                                                     FARKAS IMRE    

*Sediu administrativ: Str. Ioan Plavosin Nr. 21 Tel/fax: 0256/286487 

Sediu social: Bulevardul Regele Carol I, nr.10 Tel/fax 0256/220583
e-mail: asistentasocialatm@gmail.com

